মহাকুম্ভে শাশুড়িকে নিয়ে ক্যাটরিনা,মেয়েকে নিয়ে ভজন গাইলেন রবিনা!

শাশুড়িকে নিয়ে মহাকুম্ভের(Mahakumbha) আখড়ায় দেখা গেল বলিউড অভিনেত্রী ক্যাটরিনা কাইফকে(Katrina Kaif)। স্বামী ভিকি কৌশল ব্যস্ত তার সুপারহিট ছবি ‘ছাবা’ নিয়ে। ‘সংস্কারি বৌমা’ হিসেবে ক্যাটরিনা মহাকুম্ভে সাধুসন্তদের আশীর্বাদ খুজে বেরিয়েছেন। শুধু ক্যাটরিনা নয়; ‘উই আম্মা’ কন্যা রাসা থাদানি(Rasha Thadani)কে নিয়ে রবিনা ট্যান্ডন(Raveena Tandon) এবং অভিনেতা অভিষেক বন্দ্যোপাধ্যায় (Abhishek Banerjee)প্রয়াগরাজে মহাকুম্ভের নানান ধর্মীয় অনুষ্ঠানে অংশ নিয়েছেন। এমনটাই জানিয়েছে সংবাদ সংস্থা এএনআই। গতকাল তারকাদের সন্ধ্যা ভোজনের বেশ কিছু ছবি এবং ভিডিও শেয়ার করেছে সংবাদ সংস্থা।ছবিতে গেরুয়া পোশাকে ক্যাটরিনাকে ধীরগতির ধর্মীয় গানের সাথে তাল মিলিয়ে হাততালি দিতে দেখা গেছে। পাশে বসে ছিলেন শাশুড়ি-মা বীণা কৌশল।
রবিনা ট্যান্ডনকে গান গাইতে দেখা যায় তার পাশে বসে কন্যা রাশা তালি দিচ্ছিলেন। আর অন্যান্য ভক্তদের মাঝে দেখা গেল অভিষেক বন্দ্যোপাধ্যায়কে।
নেটিজেনদের অনেকেরই ধারণা সিনেমার চেয়ে ঘর সংসারে বেশি মন দিয়েছেন ক্যাটরিনা। সবদিকে নজর রেখেছেন সুগৃহিনী নায়িকা। তাই শাশুড়িকে নিয়ে মহাকুম্ভে পৌঁছে গেছেন এবছর।মানুষের মধ্যে প্রসাদ বিতরণ করলেন অভিনেত্রী।
অন্যদিকে স্বামী ভিকি কৌশলের ‘ছাবা’ মুক্তির ঠিক একদিন আগে অর্থাৎ ১৩ই ফেব্রুয়ারি পৌছে গিয়েছিলেন ভিকি। এবার ক্যাটরিনা সেখানে পৌঁছে পরমার্থ নিকেতন আশ্রমে আশ্রয় নিয়েছেন। সাধু-সন্তদের সঙ্গে আলাপচারিতা সেরে আধ্যাত্মিক আলোচনায় আখড়ার মেঝেতে বসে থাকতে ক্যাটরিনাকে দেখা গেছে। ‘সংস্কারি বৌমা’ ক্যাটরিনার সঙ্গে কথা বলে সাধু-সন্তদেরও যথেষ্ট খুশিমনে দেখা গিয়েছিল। তাদের সঙ্গে দেখা গেছে অভিনেতা অভিষেক বন্দ্যোপাধ্যায়কে। এই মুহূর্তে তিনি নতুন ছবির শুটিংয়ে প্রয়াগরাজে ব্যস্ত।