পলক কি এখন শুধু ‘ভাল বন্ধু’! ইব্রাহিমের নজর রাশার দিকে?

ওয়েব ডেস্ক: সইফ আলি খান পুত্র ইব্রাহিম আলি খানের(Ibrahim Ali Khan) বলিউডে প্রথম ছবি ‘নাদানিয়ান'(Nadaaniyan) যথেষ্ট সাড়া জাগাতে পারেনি। এই ছবিতে তার বিপরীতে ছিলেন খুশি কাপুর। এমনকি তার ঠাকুমা শর্মিলা ঠাকুর(Sharmila Tagore) ইব্রাহিমের এই ছবিকে ‘না-পসন্দ’ এর তালিকায় রেখেছেন। নিজের ছবি সম্পর্কে ঠাকুমার প্রতিক্রিয়া জানতে পেরে ইব্রাহিম বলেছেন ‘আমি জানি ঠাকুমা আমার ছবি দেখেছেন। তার খুব ভালো লাগেনি। আসলে ব্যাপারটা আগের মতন নেই। সবকিছু এত সহজ নয়! তিনি একজন বিরাট মাপের অভিনেত্রী। আমাদের ওপর সব সময় একটা চাপ থাকবে। আমার বাবার ওপরেও তা ছিল।’

আরও পড়ুন:দিল্লির রঙ্গা-বিল্লা মামলা নিয়ে তৈরি হচ্ছে ওয়েব সিরিজ

ছবি তার ভক্তদের মধ্যে খুব একটা জনপ্রিয় না হলেও সোশ্যাল মিডিয়ায় পলক তেওয়ারির(Palak Tiwari) সঙ্গে তার প্রেম যথেষ্ট চর্চিত ছিল। তবে সম্প্রতি তার মুখে পলক সম্পর্কে শোনা যায় ‘ভালো বন্ধুর’ তকমা। আর তাতেই সোশ্যাল মিডিয়ায় সন্দেহ দেখাতে শুরু করে তার ভক্তরা। তার মধ্যেই রবীনা ট্যান্ডনের মেয়ে রাশা থাডানির সঙ্গে ইব্রাহিমকে দেখা যায়। মুম্বইয়ে আইপিএল ম্যাচ(IPL match) দেখতে গিয়েছিলেন এই দুজন। তাঁদের সঙ্গে ছিলেন বীর পাহাড়িয়াও। পাপারাৎজিদের ক্যামেরায় ধরা পড়েছেন তিনজন।

তারপর থেকেই নেটিজেনদের মধ্যে ইব্রাহিম-রাশা চর্চা শুরু হয়েছে। ইব্রাহিম-পলক প্রেম চর্চাকে পিছনে সরিয়ে সোশ্যাল মিডিয়ায় এখন ইব্রাহিমকে নিয়ে নতুন প্রেমচর্চা শুরু হয়েছে। যদিও দুজনের কেউই এ ব্যাপারে এখনো মুখ খোলেননি। সম্প্রতি ‘উই আম্মা’ গানে নেচে রাশা থাডানি যথেষ্ট জনপ্রিয়তা পেয়েছেন।